Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister saabus New Yorki
ÜRO Peaassamblee igaaastasele tippkohtumisele.
Saudi Araabia: ainus viis lahendada kauast Iisraeli-Palestiina konflikti
on läbirääkimistel saavutatud kahe riigi lahenduse kaudu.
Iraan vabastas viis USA pantvangi vastutasuks viie Iraani agendi
ja kuue miljardi dollari ulatuses Iraani külmutatud varade eest.
Iisraeli peaminister lõpetas esimese etapi oma ametlikul visiidil USAsse
enne kohtumiste maratoni maailma juhtidega
ÜRO Peaassamblee raames.
Enne New Yorki sõitmist saabus Netanyahu Californiasse,
kus ta kohtus Tesla tegevjuhi Elon Muskiga,
mis leidis rohket kajastamist.
Lisaks Tesla tehaste külastamisele,
pidasid Netanyahu ja Musk vestluspaneeli erinevatel teemadel,
pearõhuga tehisintellektil.
Ometi tõusis vestluse käigus esile ka teisi küsimusi,
nagu vajadus võidelda antisemitismiga
ja Iisraeli siseriiklikud rahutused
seoses valitsuse kohtureformipürgimustega.
Iisraelist rääkides -
nägin väljas mõningaid protestijad
ja sain ilmselt kõige rohkem negatiivset vastupanu
Tesla inimestelt
selle intervjuu tõttu kui millegi muu pärast, mida ma iial teinud olen.
Nii et äkki räägiksid hetke veidi
peamiselt kohtureformi küsimusest.
Esmalt kordaksin seda, mida ütlesin minuti eest.
Iisrael oli, on ja jääb alatiseks robustseks demokraatiaks.
Kuid ütleksin, et selle iseloom muutus äkitselt silmnähtamatult
umbes 30 aasta eest.
Tean ka sinu vastuseisust antisemitismile,
millest oled rääkinud Twitteris. Ainus, mida võin öelda on,
et loodetavasti leiad 1. paranduse raames võime
peatada mitte ainult antisemitismi või seda võimalikult kaugele tõugata,
ja mis tahes kollektiivset viha rahva vastu,
mida antisemitism esindab, ja tean, et oled sellele pühendunud
ja loodan, et see läheb sul korda. Tean, et see pole kerge ülesanne,
kuid julgustan sind tasakaalu leidma. See on raske.
Muidugi olen antisemitismi vastu. Olen tegelikult kõige vastu,
mis õhutab viha ja konflikti. Olen selle poolt,
mis aitab nii ühiskonda kui viib meid parema tulevikuni
inimkonna jaoks kollektiivselt.
Vestluspaneel on kättesaadav X platvormil ehk endisel Twitteril,
mille Musk 2022. a oktoobris ära ostis.
Eile õhtul saabus Netanyahu New Yorki,
kus ta peaks esinema reedel ÜRO Peaassambleel.
Enne seda kohtub Iisraeli peaminister Saksa kantsleri Olaf Scholzi,
Paraguay presidendi Santiago Pena,
Ukraina presidendi Volodõmõr Zelenskõi,
Türgi presidendi Recep Tayyip Erdogani
ja USA presidendi Joe Bideniga.
President Biden kohtub Iisraeli peaministri Netanyahuga,
et arutada erinevaid kahepoolseid ja regionaalseid küsimusi,
rõhuga USA ja Iisraeli ühistel demokraatlikel väärtustel,
ja visioonil stabiilsemast ja õitsvamast ja integreeritumast regioonist,
ning ka märkmete võrdlemiseks
Iraanile vastupanu ja peatamise teemal.
Saudi välisminister Faisal Bin Farhan al-Saud teatas,
et ainus lahendus Iisraeli-Palestiina konfliktile
on iseseisva Palestiina riigi loomine.
Pärast ÜRO Peaassamblee raames toimunud kuningriigi korraldatud
kinnist kohtumist Iisraeli-Palestiina konflikti teemal
kutsus Riyadhi esidiplomaat
kahe riigi lahendust taas päevakorda võtma.
Kohtumise järel teatas EL välispoliitika- ja julgeolekujuht
Josep Borrell, et otsustati käivitada rahvusvahelised jõupingutused
rahu saavutamiseks Iisraeli ja palestiinlaste vahel.
Käivitasime selle protsessi, et püüda kujutleda,
kuidas rahu välja näeks, et taaselustada see protsess
ja selleks, et seda pärast kohtumise lõppemist mitte unustada.
Käivitasime kolm tipptasemel töögruppi,
mis teevad täielikku koostööd kahepoolsel, regionaalsel
ja globaalsel lähenemisel. Nad alustavad ühe kuu pärast Brüsselis.
EL esidiplomaat, kellega ühinesid kolleegid Egiptusest, Jordaaniast,
Saudi Araabiast ning ka Araabia Liiga peasekretär,
kinnitas lisaks oma seisukohta,
et rahvusvaheliselt taotletavale kahe riigi lahendusele alternatiivi pole,
hoolimata rohkem kui 30 aastat kestnud nurjunud katsetest
seda mudelit saavutada.
Kuid me ei saa käed rüpes korrutada kahe riigi lahenduse mantrat
ilma rohke tööta selle saavutamiseks.
Nii et kohtumise tulemuseks on paljude isikute jõuline lubadus
tegeleda rohkem selle kahe riigi lahendusega,
mis on ainus töövõimeline lahendus.
Alternatiivi pole, teist elujõulist alternatiivi pole.
Peame valmistama pinnase kõikehõlmavaks rahuks,
mis on end kaua oodata lasknud
Iisraeli ja Palestiina rahvaste hüvanguks.
Tasub märkida, et paar päeva enne ÜRO Peaassambleed
toimus Havannas, Kuubas G77 kohtumine,
kus Hiina juhitud foorum hõlmas kõnedemaratoni
paljude Lääne-vastaste juhtide ja riigipeade poolt,
kes kasutasid võimalust siunata USAd ja Euroopat,
eirates samal ajal omaenda siseriiklikke probleeme,
mis johtuvad korruptsioonist, oma rahvaste rõhumisest
ning rahvusvahelise õiguse, normide ja väärtuste jultunud rikkumistest.
Muuhulgas kasutas rahvusvahelist foorumit
palestiinlaste juht Mahmoud Abbas,
et kutsuda ühtsele vastuseisule Iisraelile.
Kas pole aeg lõpetada see keerukas ajalooline ebaõiglus,
mis vaevab Palestiina rahvast?
Hr President, Palestiina rahvas -
G77 + Hiina toetusega,
grupiga, kelle eesistujaks meil oli 2019. a au olla,
on otsustanud ületada ajaloolise ebaõigluse,
mis on lämmatanud arengut ja takistanud püüdlusi terve sajandi.
Praegu kui siin esinen,
taotlevad Iisraeli poliitika ja teod
oma koloniaalokupatsiooni asunduste kindlustamist
ja apartheidi reaalsuse pealesurumist,
mida ei tohi sallida. See olukord peab kohe lõppema.
Peamiselt Lääne rahastatud Palestiina juhi kõrval
püüdis Kolumbia president Gustavo Petro võrrelda
Venemaa invasiooni Ukrainasse Iisraeli-Palestiina kauase konfliktiga,
eirates ajalugu.
Milleks selline kaksikmoraal,
kus inimesed on ühtse rindena Venemaa vastu Vene-Ukraina sõjas
ning jäävad erapooletuks
ja saboteerivad võimaluse omada suurepärast ühisrinnet
Iisraeli okupatsiooni suhtes Palestiina territooriumil - see on sama.
Kas G77-l pole juba aeg teha ettepanek ÜRO-le
ja maailma juhtidele, et on aeg pidada kohe kaks rahukonverentsi?
USA on vabastanud viis Iraani agenti ja kandnud Lõuna-Koreast Katarisse
kuue miljardi dollari ulatuses Iraani vahendeid
vastutasuks viie Ameerika-Iraani topelt-kodakondsusega isiku eest,
keda ajatolla režiim pantvangis hoidis.
Iraani Välisministeerium teatas eile, et ootab 6 mlrd USD saatmist
Lõuna-Koreast sõbralikku regiooni riiki, viidates Katarile.
Veidi hiljem kinnitas Lõuna-Korea Välisministeerium,
et raha on täielikult üle kantud ja väljendas lootust,
et see käik parandab suhteid Souli ja Teherani vahel,
kuna viimane on viimastel aastatel pidevalt kiusanud
Lõuna-Korea kaubalaevu Pärsia lahel.
Lõuna-Koreas finantssanktsioonide tõttu külmutatud Iraani vahendid
on hiljuti edukalt üle kantud kolmandasse riiki
tihedas koostöös asjaosaliste riikidega.
Pärast raha saabumist selleks Qataris Iraanile eraldatud arvele,
andis ajatolla režiim loa saata viis USA pantvangi Katari kaudu USAsse.
Mõne minuti eest oli mul suur heameel
rääkida seitsme ameeriklasega, kes on nüüd vabad.
Vabad vangistusest ja kinnipidamisest Iraanis,
väljas Iraanist ja vanglast ning nüüd Dohas teel tagasi USAsse,
et taas ühineda oma lähedastega.
Viis seitsmest olid Iraanis vahi all ebaõiglaselt, mõned neist aastaid,
kahel ülejäänul Iraanist lahkuda ei lubatud.
Rääkisin nendega pärast Dohas maandumist.
Välisminister Blinken kaitses president Bideni otsust
keset laialdast kriitikat hinna üle,
mida Bideni valitsus pidi maksma oma pantvangide vabastamise eest.
President Biden on näidanud,
et on valmis tegema karme ja raskeid otsuseid.
Ei minul ega presidendil pole kõrgeimat prioriteeti kui tagada,
et kuskil ebaõiglaselt kinni peetud ameeriklased saaksid koju tulla.
Ja jätkame seda tööd ka edaspidi.
Aitäh, et vaatasite TV7 Iisraeli Uudiseid!
Palvetage jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri